CELEX: 62012TA0552
Language: lv
Date: 2013-11-12 00:00:00
Title: Lieta T-552/12: Vispārējās tiesas 2013. gada 12. novembra spriedums — North Drilling /Padome (Kopējā ārpolitika un drošības politika — Ierobežojoši pasākumi pret Irānu kodolieroču izplatīšanas novēršanai — Līdzekļu iesaldēšana — Kļūda faktos — Atcelšanas iedarbības pielāgošana laikā)

21.12.2013   
            
            
               LV
            
            
               Eiropas Savienības Oficiālais Vēstnesis
            
            
               C 377/14
            
         Vispārējās tiesas 2013. gada 12. novembra spriedums — North Drilling/Padome
   (Lieta T-552/12) (1)
   
   (Kopējā ārpolitika un drošības politika - Ierobežojoši pasākumi pret Irānu kodolieroču izplatīšanas novēršanai - Līdzekļu iesaldēšana - Kļūda faktos - Atcelšanas iedarbības pielāgošana laikā)
   2013/C 377/33
   Tiesvedības valoda — spāņu
   
      Lietas dalībnieki
   
   
      Prasītāja: North Drilling Co. (Teherāna, Irāna) (pārstāvji — J. Viñals Camallonga, L. Barriola Urruticoechea un J. Iriarte Ángel, advokāti)
   
      Atbildētāja: Eiropas Savienības Padome (pārstāvji — M. Bishop un A. De Elera)
   
      Priekšmets
   
   Prasība atcelt, pirmkārt, Padomes 2012. gada 15. oktobra Lēmumu 2012/635/KĀDP, ar kuru groza Lēmumu 2010/413/KĀDP, ar ko paredz ierobežojošus pasākumus pret Irānu (OV L 282, 58. lpp.), un, otrkārt, Padomes 2012. gada 15. oktobra Īstenošanas regulu (ES) Nr. 945/2012, ar kuru īsteno Regulu (ES) Nr. 267/2012 par ierobežojošiem pasākumiem pret Irānu (OV L 282, 16. lpp.), ciktāl šie tiesību akti attiecas uz prasītāju
   
      Rezolutīvā daļa:
   
   
               1)
            
            
               atcelt Padomes 2012. gada 15. oktobra Lēmumu 2012/635/KĀDP, ar kuru groza Lēmumu 2010/413/KĀDP, ar ko paredz ierobežojošus pasākumus pret Irānu, tik lielā mērā, cik ar to North Drilling Co. nosaukums ir ierakstīts Padomes 2010. gada 26. jūlija Lēmuma 2010/413/KĀDP, ar ko paredz ierobežojošus pasākumus pret Irānu un atceļ Kopējo nostāju 2007/140/KĀDP, II pielikumā;
            
         
               2)
            
            
               atcelt Padomes 2012. gada 15. oktobra Īstenošanas regulu (ES) Nr. 945/2012, ar kuru īsteno Regulu (ES) Nr. 267/2012 par ierobežojošiem pasākumiem pret Irānu, tik lielā mērā, cik ar to North Drilling nosaukums ir ierakstīts Padomes 2012. gada 23. marta Regulas (ES) Nr. 267/2012 par ierobežojošiem pasākumiem pret Irānu un Regulas (ES) Nr. 961/2010 atcelšanu IX pielikumā;
            
         
               3)
            
            
               atcelt Regulas Nr. 267/2012 IX pielikumu, ciktāl tas attiecas uz North Drilling;
            
         
               4)
            
            
               atstāt spēkā Lēmuma 2010/413 redakcijā ar grozījumiem, kas izdarīti ar Lēmumu 2012/635, iedarbību attiecībā uz North Drilling, laikā no tā stāšanās spēkā divdesmitajā dienā pēc tā publicēšanas Eiropas Savienības Oficiālajā Vēstnesī līdz brīdim, kad spēkā stājas Regulas Nr. 267/2012 daļējā atcelšana;
            
         
               5)
            
            
               Eiropas Savienības Padome sedz savus un atlīdzina North Drilling gan šajā instancē, gan pagaidu noregulējuma tiesvedībā radušos tiesāšanās izdevumus.
            
         
      (1)  OV C 46, 16.2.2013.